**Mátyus Marianna: Rajzóra**

Nézzük együtt… Paul Klee képeit!

**Kellékek:** Szitakötő aktuális szám: 45.

Félfamentes rajzlapok, temperafestékek, paletta, ecsetek, vizes edény, rajztábla vagy újságpapír, törlőrongy,

8.oszt Vizuális kultúra tankönyvek (A képzelet világa 8)

**Előkészítés:** A Szitakötő cikkének elolvasása 24–25.old., festéshez készülődés  
**Beszélgetés**

**Kérdésekre válaszolni:**

**1. A művészek miért ábrázolják gyakran úgy a valóságot, hogy nem a valóságos formáját  
 rajzolják meg a tárgyaknak?**  
 *A művészek a valóságot ábrázolják, de nem másolják, hanem a saját elképzeléseik   
 alapján átalakítják, egyszerűsítik, elvonttá teszik a tárgyakat, így tudják kifejezőbbé tenni   
 őket a művészi cél érdekében. (sűrítés, fokozás, a színek szimbolikája, a kép elrendezése)*

**2.** **Mi a bemutatott képek címe?** *A piros léggömb, Erdei boszorkányok, Halvarázslat*

**3.** **Mikor élt Paul Klee?**  
 *A XIX. század végén, a XX. század elején.*

**4.** **Milyen ízlésvilág tükröződik a képein?**  
 *Annak ellenére, hogy klasszikus (zenei) műveltsége volt, és a példaképei klasszikus, régi   
 festők voltak, a gyermeki rácsodálkozást szerette volna kiváltani a nézőben, ami sikerült  
 is. Az ízlésvilága, a művészi stílusa a téma, a formák erőteljes átírásával, vonallá  
 egyszerűsítésével jellemezhető legjobban. A Halvarázslat képén is gyermekinek tűnnek  
 az ábrázolások (mintha viaszkarc lenne), de az Erdei boszorkány címűn még inkább  
 megfigyelhető a motívummá, jellé egyszerűsítés. A festmény csomagolópapír vagy  
 tapétaminta is lehetne, a dekorativitás uralkodik.*

**5**. **A Rajz tankönyv képeit hasonlítsd össze ezekkel! (Tk. 31.o.)**  
 *A címük****:*** *Csicsergőgép, Falvilág, Kék éjszaka, Luzern melletti park.  
 A folyóiratban levő kettőhöz a legjobban a Kék éjszaka és a Luzern melletti park hasonlít.*

**6. Fess hasonló képet, dekoratív alkotást a tankönyv folyamatábrái alapján! Figyeld meg,  
 hogyan kezdjük el? Mi a második lépés? Hogyan készítjük készre?**

*Első lépés: Az egész lapot sárgára festjük, száradni hagyjuk.  
 Második lépés: Fekete temperával, vastag ecsettel egységes kompozíciót hozunk létre, de  
 csak vonallal.  
 Befejező rész: Színes foltokkal körbe festjük a vonalakat, vigyázva, hogy el ne  
 maszatoljuk!  
 Akkor van készen, ha már nem tudsz hozzá úgy semmit sem festeni, hogy ne a hátrányára*  
 változzon.

**Értékelés**

**Szempontok: 1.** Színösszhang

**2.** Kompozíció

**3.** Egyéniség